Rikunarita-ORG/Wikinium huggingface dataset:
# Robert Lepage

| Robert Lepage |
| --- |
|  |
| Gimė | 1957 m. gruodžio 12 d. Kvebekas, Kanada |
|  |
| Veikla | Kanados aktorius, režisierius |
|  |
| Alma mater | Kvebeko teatro konservatorija |
|  |
| Žymūs apdovanojimai |
|
Europos taikos premija |
|  |
|  **Vikiteka** | Robert Lepage |

**Roberas Lepažas** (pranc. *Robert Lepage*, 1957 m. gruodžio 12 d. Kvebeke) – Kanados aktorius, režisierius.

## Biografija

1978 m. baigė Kvebeko teatro konservatoriją. 1994 m. Kvebeke įkūrė teatro trupę „Ex Machina“. Spektakliuose plėtoja savęs pažinimo, kelionės temas, naudoja įvairius teatro žanrus, sudėtingas kompiuterių technologijas.

## Kūryba

Sukūrė monospektaklių, kuriuose ir vaidino:

* Vinci, 1986 m.
* Adatos ir opiumas, 1992 m.
* Ehinoras, 1995 m., pagal V. Šekspyrą
* Paslėptas mėnulio veidas, 2000 m., to paties pavadinimo filmas 2003 m., vaidino Filipą ir Andrė,
* Projektas „Andersenas“, 2005 m.

Kiti svarbesni spektakliai:

* Drakonų trilogija , 1985 m.
* Tektoninės plokštės, 1988 m.),
* Viljamas Šekspyras. Romeo ir Džuljeta, 1989 m.
* Vasarvidžio nakties sapnas, 1992 m.
* Septynios Otos upės atšakos, 1994 m.
* Stebuklų geometrija, 1998 m.
* Gatvės muzikanto opera (2004 m., pagal J. Gay ir B. Brechtą

Sukūrė kino filmų:

* Klausykla (*Le Confessionnal*) 1995 m.
* Galimi pasauliai (*Possible Worlds*) 2000 m.

## Įvertinimas

* 2007 m. Europos taikos premija.

## Šaltiniai
# Skomorochas

Skomorochai XVIII a. luboke.
Baltarusijos skomorochai 1555 m. vokiškoje graviūroje
**Skomorochas** – viduramžių Rusijos aktorius, dažnai kartu dainininkas, šokėjas, dresiruotojas, muzikantas. Skomorochai dažnai patys kurdavo savo vaidinamus dramatinius ir žodinius – muzikinius kūrinius.

Manoma, kad skomorochai atsirado XI a. pradžioje ar anksčiau. Jie jau pavaizduoti Kijevo Sofijos soboro freskose (1037 m.). Skomorochų veikla klestėjo XV–XVII a., o XVIII a. jie ėmė nykti. Liko tik kai kurios skomorochų meno tradicijos.

Skomorochų repertuarą sudarydavo humoristinės dainos, mažos pjesės, socialinė satyra (vadinami *glumai*, *глум* 'tyčiojimasis'). Juos atlikdavo užsidėję kaukes ir apsivilkę specialius skomorochiškus kostiumus, grodavo rageliais, guslėmis, dūdelėmis *žaleikomis*, domromis, dūdmaišiais, būgnais. Skomorochai vaidindavo gatvėse ir aikštėse, nuolat bendraudavo su žiūrovais, įtraukdavo juos į savo vaidinimus.

Kiekvienas skomorochas paprastai daug metų vaidindavo tuos pačius personažus su nesikeičiančiais charakteriais ir kaukėmis.

XVI–XVII a. skomorochai ėmė jungtis į dideles grupes (*vatagas*, *ватага*) po 70–100 žmonių, nes juos ėmė persekioti pravoslavų cerkvė ir caro valdžia. Skomorochų grupės neretai ėmė verstis ne tik vaidinimais, bet ir plėšikavimu. 1648 ir 1657 m. cerkvės prašymais buvo išleisti caro Aleksejaus Michailovičiaus įsakai, uždraudę skomorochystę.

## Etimologija

Į rusišką *скоморох* panašių žodžių yra ir kaimyninėse slavų kalbose: sen.lenk. *skomroszny* 'begėdis, nekuklus', baltarus. *скомороха* 'klaidžiojantis muzikantas'.

Viena iš hipotezių teigia, kad žodis *скоморох* yra giminingas it. *scaramuccia* 'juokdarys', iš kurio atsiradęs ir pranc. *scaramouche*, angl. *scaramouch* 'pagyrūnas, nenaudėlis'. Kita hipotezė teigia, kad žodis kilęs iš hipotetinio graikiško žodžio \**σκωμμαρχος*, kuris, atseit, kilęs iš gr. σκωμμα 'pokštas, išdaiga'. Tačiau tas hipotetinis žodis iki šiol šaltiniuose neaptiktas. Kitos hipotezės dar silpnesnės.

## Nuorodos

* С. Юрков. «Смеховая» сторона антимира: скоморошество Archyvuota kopija 2011-05-22 iš Wayback Machine projekto. // Юрков С. Е. Под знаком гротеска: антиповедение в русской культуре (XI-начало ХХ вв.). СПб., 2003, с. 36-51
# Tucker Carlson

| Tucker Carlson |
| --- |
|  |
| Karlsonas 2022 m. |
| Gimė | 1969 m. gegužės 16 d. San Fransiskas, Kalifornija, JAV |
| Tėvas | Dick Carlson |
| Motina | Lisa NcNear Carlson |
| Vaikai | 4 |
|  |
| Veikla | TV žurnalistas, laidų vedėjas, rašytojas |
| Partija | Respublikonai (nuo 2020 m.) Demokratai (2006–2020 m.) |
|  |
| Alma mater | Trinity College |

**Takeris Svansonas Maknieras Karlsonas** (angl. *Tucker Swanson McNear Carlson*; g. 1969 m. gegužės 16 d.) – amerikiečių žurnalistas, televizijos laidų vedėjas, knygų autorius, labiausiai žinomas už politinę pokalbių laidą „Tucker Carlson Tonight“, kuri buvo rodoma 2016–2023 m.

Karlsonas savo žurnalisto karjerą pradėjo rašydamas publikacijas konservatyviam naujienų žurnalui „The Weekly Standard“. 2000–2005 m. jis dirbo komentatoriumi CNN, o 2001–2005 m. vedė pokalbių laidą „Crossfire“. 2005–2008 m. žurnalistas vedė vakaro programą „Tucker“ kanale MSNBC. Nuo 2009 m. jis tapo politikos apžvalgininku kanalui „Fox News“, dalyvaudavo įvairiose programose. 2010 m. drauge su kitais kolegomis Karlsonas įkūrė politinę dešinę atstovaujančią svetainę „The Daily Caller“ bei tapo jos vyriausiuoju redaktoriumi, kurią paliko 2020 m.

## Ankstyvasis gyvenimas

Karlsonas Maknieras Karlsonas gimė 1969 m. gegužės 16 d. San Fransiske, Kalifornijoje. Jis yra vyriausias menininkės Lisos Maknier (*Lisa McNear*, mergautinė pavardė – *Lombardi*) bei buvusio reporterio ir naujienų korporacijos „Voice of America“ vadovo Diko Karlsono (*Dick Carlson*) sūnus. Takerio Karlsono jaunesnysis brolis Baklis Svansonas Pekas Karlsonas (*Buckley Swanson Peck Carlson*) dirbo komunikacijos vadovu bei Respublikonų partijos politiniu operatyvininku.

## Karjera

Karlsonas savo karjerą žurnalistikoje pradėjo dirbdamas faktų tikrintoju konservatyviam žurnalui „Policy Review“, kurį anuomet publikavo JAV idėjų kalvė „The Heritage Foundation“, o vėliau perėmė Huverio institutas. Vėliau jis tapo Litl Roke, Arkanzase veikiančio laikraščio „Arkansas Democrat-Gazette“ skiltininku. 1995 m. žurnalistas perėjo dirbti į naujienų žurnalo „The Weekly Standard“ redakciją. Jis galimai turėjo progą bendradarbiauti ir su „The American Spectator“, bet šio pasiūlymo atsisakė bijodamas būti palaikytas radikalu.

1999 m., dirbdamas žurnalo „Talk“ redakcijoje, Karlsonas ėmė interviu iš tuometinio Teksaso gubernatoriaus Džordžo V. Bušo. Šis interviu sulaukė itin neigiamos visuomenės reakcijos – Karlsono paskelbta publikacija, kurioje Bušas cituojamas besityčiojantis iš nuteistosios mirties bausme bei naudojantis necenzūrinę leksiką, pakenkė prezidento pasirodymui 2000 m. prezidentino rinkimuose. Vėliau Bušas į šį incidentą sureagavo, teigdamas: „Ponas Karlsonas mane klaidingai suprato ir neteisingai pateikė. Jis geras reporteris, jis paprasčiausiai nesuprato, kaip rimtai į tai žiūrėjau. Į mirties bausmę žiūriu labai rimtai.“ Karlsono publikacija sulaukė didžiulio liberalų palaikymo. Pats žurnalistas duotame interviu teigė: „Maniau, jog už tai būsiu sudraskytas, nes parašiau *išpūstą* straipsnį. Mano žmona sakė, kad žmonės manys, jog tu Bušo kampanijoje medžiojiesi sau darbą.“

## Išnašos
# George Clinton

| George Clinton |
| --- |
| 4-asis JAV viceprezidentas |
|  |
| Gimė | 1739 m. liepos 26 d.  Niujorko valstija, JAV |
| Mirė | 1812 m. balandžio 20 d. (72 metai)  Vašingtonas, JAV |
| 4-asis JAV viceprezidentas |
| Ėjo pareigas | 1805 m. kovo 4 d. – 1812 m. balandžio 20 d. |
| Ankstesnis | Aaron Burr |
| Vėlesnis | Elbridge Gerry |
|  |
| Partija | Demokratas-respublikonas |
|  |
|  **Vikiteka** | George Clinton |
| Parašas |
|  |

**Džordžas Klintonas** (angl. *George Clinton*, 1739 m. liepos 26 d. – 1812 m. balandžio 20 d.) buvo JAV politikas ir karys. Jis buvo pirmasis (ir ilgiausiai pareigas ėjęs) Niujorko valstijos gubernatorius. Valdant prezidentams Tomui Džefersonui ir Džeimsui Medisonui, Džordžas Klintonas ėjo JAV viceprezidento pareigas.

Prancūzų ir indėnų kare Klintonas kovojo britų pusėje.

Klintonas buvo Kontinentinio kongreso narys ir balsavo už JAV nepriklausomybės deklaraciją. Jis buvo Džordžo Vašingtono draugas.

Klintonas buvo JAV Demokratų-Respublikonų partijos. Klintonas dirbo viceprezidentu, valdant dviem skirtingiems JAV prezidentams. Jis yra vienas iš dviejų tai padarusių viceprezidentų. Džonas Kolhaunas taip pat dirbo viceprezidentu, valdant dviem prezidentams. 1808 metų JAV prezidento rinkimuose Klintonas buvo kandidatas į JAV prezidentus ir gavo šešis rinkikų kolegijos balsus.

Mirė 1812 metais nuo širdies smūgio. Jis tapo pirmuoju viceprezidentu, mirusiu einant šias pareigas.

| Politinis postas |
| --- |
| Prieš tai: **Aaron Burr** | **JAV viceprezidentas** 1805–1812 | Po to: **Elbridge Gerry** |
# John Kerry

| Džonas Keris |
| --- |
| 68-asis JAV valstybės sekretorius |
|  |
| Gimė | 1943 m. gruodžio 11 d. Aurora, Kolorado valstija |
| 68-asis JAV valstybės sekretorius |
| Ėjo pareigas | 2013 m. vasario 1 d. – 2017 m. sausio 20 d. |
| Ankstesnis | Hillary Clinton |
| Vėlesnis | Rex Tillerson |
|  |
| Partija | JAV demokratų partija |
|  |
| Išsilavinimas | Jeilio universitetas |
|  |
|  **Vikiteka** | John Kerry |
| Parašas |
|  |

**Džonas Forbsas Keris** (angl. *John Forbes Kerry*, g. 1943 m. gruodžio 11 d.) – buvęs 68-asis Jungtinių Amerikos Valstijų valstybės sekretorius. Kilo iš Masačiusetso, 1985–2013 m. buvo Jungtinių Amerikos Valstijų senatoriumi, dirbo JAV Senato užsienio reikalų komiteto pirmininku. 2013–2017 m. buvo JAV valstybės sekretorius.

2004 metais JAV demokratų partijos iškeltas Keris pralaimėjo JAV prezidento rinkimus tuometiniam prezidentui Džordžui Bušui. Senatorius Keris yra Vietnamo karo veteranas. Jis taip pat buvo ne pelno siekiančios organizacijos „Vietnamo karo veteranai prieš karą” atstovas spaudai. Prieš pradėdamas darbą senate, Džonas Keris dirbo apygardos prokuroro asistentu ir Masačiusetso gubernatoriaus Maiklo Diukakio, kuris 1988 metais demokratų buvo iškeltas kandidatu į prezidentus, pavaduotoju.

2009 m. rugpjūčio 25 d. mirus senatoriui Tedui Kenedžiui, Keris tapo vieninteliu senatoriumi iš Masačiusetso valstijos.

| Politinis postas |
| --- |
| Prieš tai: **Hillary Clinton** | **JAV valstybės sekretorius** 2013 – 2017 | Po to: **Rex Tillerson** |
# Aurora (mitologija)

Apolonas ir Aurora
**Aurora** (lot. *Auröra*) romėnų mitologijoje – aušros deivė.

Graikų mitologijoje Aurorą atitinka – deivė Eos. Vardas kildinamas iš žodžio aura, kuris pažodžiui reikštų „priešaušrio vėjelis“.

Lietuvių mitologijoje artimiausias atitikmuo yra dievaitė Aušra.
# Vesternas

Justus D. Barnes iš 1903 m. filmo „Didysis traukinio apiplėšimas“
**Vesternas** – įvairių meno rūšių, labiausiai kino ir literatūros, žanras. Vesternų veiksmas vyksta antrojoje XIX a. pusėje Amerikos laukiniuose vakaruose, o jų istorijose dažniausiai pasirodo Amerikos indėnai, banditai, kaubojai, teisėsaugininkai, nusikaltėliai ir kareiviai.

Žanras yra populiarus nuo kino industrijos pradžios. Vienas iš pirmųjų komercinių filmų buvo tylusis 1903 m. vesternas „Didysis traukinio apiplėšimas“.

## Literatūra

Vesternas literatūroje įsitvirtino XIX a. pirmajame ketvirtyje (rašytojų Džeimso Fenimoro Kuperio ir vėliau Karlo Majaus dėka), bet didžiausią bumą pasiekė ankstyvajame XX a. Garsiausi vesterno rašytojai:

|  |  |  |  |
| --- | --- | --- | --- |
| * Gustave Aimard
* Joseph Altsheler
* Max Brand
* Francis Bret Harte
* Willa Sibert Cather
 | * Walter Van Tilburg Clark
* James Fenimore Cooper
* James Oliver Curwood
* Gabriel Ferry
* Friedrich Gerstäcker
 | * Zane Grey
* Ernest Haycox
* Louis L'Amour
* Elmore Leonard
* Karl May
 | * Larry McMurtry
* Theodore V. Olsen
* Jack Schaefer
* Fritz Steuben
* B. Traven
* Owen Wister
 |